‘యుద్ధం తప్పదు, సిద్ధంగా ఉండండి’ అని తన రక్షణ బలగాలను కిమ్జాంగ్ వెంటనే ఆదేశించాడట. అమెరికా అత్యాధునిక క్షిపణి విధ్వంసక వ్యవస్థ ‘థాడ్’ (టెర్మినల్ హైఆల్టిట్యూట్ ఏరియా డిఫెన్స్) ఇప్పుడు దక్షిణకొరియాలో తిష్టవేసుకుంది. కొరకరాని కొయ్యగా తయారైన ఉత్తరకొరియాను అదుపు చేయాలంటే థాడ్ను మోహరించాల్సిందేనని గత ఏడాది జూలైలోనే ఒబామా నిర్ణయించారు. ఇప్పుడు పరిస్థితులు విషమించడంతో అది సోమవారం రాత్రికే హడావుడిగా చేరుకుంది. థాడ్ రాక చైనా ఆగ్రహాన్నీ, ఆందోళననీ మరింత పెంచింది. ఈ అత్యాధునిక వ్యవస్థ కేవలం ఉత్తరకొరియా నుంచి వస్తున్న క్షిపణులను ధ్వంసం చేయడానికే కాక, అమెరికాకు బహువిధాలుగా ఉపకరిస్తుందనీ, ఈ ప్రాంతంలో దాని ప్రాబల్యాన్ని మరింత పెంచుతుందనీ చైనా భయం. థాడ్ రాకను నిరసిస్తూ, అమెరికాను హెచ్చరిస్తూ చైనా తీవ్ర వ్యాఖ్యలు చేసింది. కఠిన నిర్ణయాలు తప్పవని హెచ్చరించింది. ట్రంప్ అధ్యక్షుడైన తరువాత ఆచితూచి మాట్లాడుతూ వచ్చిన చైనా అమెరికాపై కఠిన వ్యాఖ్యలు చేసింది ఇప్పుడే. పనిలోపనిగా అది తన ఆగ్రహాన్ని దక్షిణకొరియా మీద కూడా చూపించింది. చైనీయుల దక్షిణకొరియా యాత్రలను నిషేధించింది. ‘థాడ్’ వ్యవస్థలోని అత్యంత కీలకభాగమైన రాడార్ ఏర్పాటుకు తన గోల్ఫ్కోర్సు భూమిని ఇచ్చినందుకు దక్షిణకొరియా కంపెనీ ‘లొట్టే’పై విరుచుకుపడింది. చైనావ్యాప్తంగా ఆరోగ్య, అగ్నిమాపకశాఖల వారు ఈ కంపెనీకు చెందిన మాల్స్మీద దాడులు చేసి వాటిని మూయించేశారు. క్షిపణిరాకను ముందుగా గుర్తించి, దాని విధ్వంసానికి మిగతా వ్యవస్థలను సిద్ధం చేసే ఈ రాడార్ తన రక్షణ రహస్యాలను పసిగట్టడానికి కూడా అమెరికాకు ఉపకరిస్తుందని చైనా అనుమానం. ఈ నిరసనతో పాటుగానే, అమెరికా ఉత్తరకొరియాల మధ్య ఉత్పన్నమైన ఉద్రిక్తస్థితిని చల్లార్చడానికి సిద్ధమని కూడా చైనా ప్రకటించింది. ఉత్తరకొరియా క్షిపణిప్రయోగాలను నిలిపివేస్తే, అందుకు బదులుగా దక్షిణకొరియా– అమెరికాలు తమ సంయుక్త సైనిక విన్యాసాలు ఆపివేయడం ఒక్కటే ఈ సమస్యకు తక్షణ పరిష్కారమని ప్రకటించింది. ‘ఒకే ట్రాక్మీద ఎదురెదురుగా దూసుకొస్తున్న ఈ రెండు రైళ్ళూ బ్రేకులు వేయడం లేదు, పరస్పరం దారివ్వడం లేదు’ అంటున్నారు చైనా విదేశాంగ మంత్రి. అందువల్ల తన మాట విని తక్షణ చర్యలతో ఉభయులూ దిగివస్తే, తదుపరి చర్చలతో శాంతి సాధించవచ్చునని చైనా సలహా.ఇది జరిగేది కాదని అందరికీ తెలుసు. చైనా సహకారంతో మాత్రమే ఉత్తరకొరియాను లొంగదీయడం సాధ్యమని ఒబామా మాదిరిగానే ట్రంప్ కూడా విశ్వసించినట్టు ఆయన గత వ్యాఖ్యలు చెబుతున్నాయి. కానీ, ఇటీవలే ఉత్తరకొరియా శక్తిమంతమైన సాలిడ్ ఫ్యూయల్ రాకెట్ను పరీక్షించి, ఇది అమెరికాను బద్దలు చేసే ఖండాంతర క్షిపణి తయారీలో ముందడుగని ప్రకటించిన తరువాత ట్రంప్ ఇక ఊరుకోగలిగే పరిస్థితి లేదు. ‘అది జరిగేపని కాదు’ అని గతంలో తేలికగా ట్వీట్ చేసిపారేసిన పరిస్థితి ఇప్పుడు లేదు. ఉత్తరకొరియా చర్యలను తీవ్రంగా వ్యతిరేకిస్తున్నట్టు కనిపించడానికి చైనా ప్రయత్నిస్తున్నది. గత నెల క్షిపణిపరీక్ష అనంతరం ఆ దేశంనుంచి చైనా బొగ్గు దిగుమతులను పూర్తిగా నిషేధించింది. ఈ తరహా పరీక్షలు జరిగినప్పుడల్లా ఏవో నిర్ణయాలతో, ఆంక్షలతో చైనా తన నిరసన వెలిబుచ్చుతునే ఉన్నది. ఇవి కంటితుడుపు చర్యలేనా, తన తమ్ముడిని అదుపులోపెట్టగలిగి కూడా తన ప్రయోజనాలకోసం ఆ పనిచేయడం లేదా అన్నది వేరే అంశం. చైనానుంచి ఆశించగలిగే సహాయం ఎంతో అందరికీ తెలిసిందే. కానీ, ఉత్తరకొరియా ఇలా కొరకరాని కొయ్యలాగా వ్యవహరించడానికి అది ప్రధానంగా చెబుతున్న ఏకైక కారణం అమెరికా భయం. ఈ ప్రాంతంలో అమెరికా తన మిత్రదేశాలతో కలసివేస్తున్న ఎత్తుగడలు తన మనుగడకు ప్రమాదమని అది వాదిస్తున్నది. ఉత్తరకొరియా ధోరణి మారాలంటే ఏడేళ్లక్రితం నిలిచిపోయిన ఆరుదేశాల చర్చలు తిరిగి ఆరంభం కావాల్సిందేనని గత ఏడాది కూడా చైనా సూచించింది. 2005లో అమెరికా, చైనా, రష్యా, జపాన్, దక్షిణకొరియా, ఉత్తరకొరియాలు భాగస్వాములుగా ఆరంభమైన చర్చలు మూడేళ్ళ అనంతరం ఉత్తరకొరియా తనిఖీలకు నిరాకరించడంతో నిలిచిపోయాయి. అప్పటినుంచి ఆ దేశం వీరంగం వేస్తూనే ఉన్నది, ప్రపంచదేశాలు, ఐక్యరాజ్యసమితి ఆంక్షలు విధిస్తూనే ఉన్నాయి. ఇప్పుడు క్షిపణివిధ్వంసక వ్యవస్థను తక్షణమే మోహరించి చైనా, రష్యాల ఆగ్రహాన్ని చవిచూసిన ట్రంప్ వాతావరణాన్ని మరింత వేడెక్కిస్తారా, దౌత్యచర్చల ద్వారా బుజ్జగింపు మార్గాన్ని అనుసరిస్తారా అన్నది చూడాలి.
‘yuddham tappadu, siddamgaa undandi’ ani tana rakshana balagaalanu kimjang ventane aadesinchaadata. america atyaadhunika kshipani vidhvamsaka vyavastha ‘thad’ (terminal hyaltitute aria defens) ippudu dakshinakoriyaalo tishtavesukundi. korakarani koyyagaa tayaaraina uttarakoriyaanu adupu cheyalante thaadnu moharinchaalsindenani gatha edaadi joolailone obama nirnayinchaaru. ippudu paristhitulu vishaminchadamtho adhi somavaram raatrike hadavudiga cherukundi. thad raaka chaina aagrahaannii, aandolananee marinta penchindi. ee atyaadhunika vyavastha kevalam uttarakoriya nunchi vastunna kshipanulanu dhwamsam cheyadaanike kaaka, americaku bahuvidhaalugaa upakaristundanii, ee praantamlo daani praabalyaanni marinta penchutundanii chaina bhayam. thad raakanu nirasistuu, americanu hecharistuu chaina teevra vyaakhyalu chesindi. kathina nirnayaalu tappavani heccharinchindi. trump adhyakshudaina taruvaata aachituchi maatlaadutuu vachina chaina americapai kathina vyaakhyalu chesindi ippude. panilopanigaa adhi tana aagrahaanni dakshinakoriya meeda kuudaa choopinchindi. chaineeyula dakshinakoriya yaatralanu nishedhinchindi. ‘thad’ vyavasthalooni atyanta keelakabhaagamaina radar erpaatuku tana golfcorsu bhoomini ichinanduku dakshinakoriya company ‘lotte’pai viruchukupadindi. chainaavyaaptamgaa aarogya, agnimaapakasaakhala vaaru ee kampeneeku chendina malsmida daadulu chesi vaatini mooyinchesaaru. kshipaniraakanu mundugaa gurtinchi, daani vidhvamsaaniki migata vyavasthalanu siddham chese ee radar tana rakshana rahasyaalanu pasigattadaaniki kuudaa americaku upakaristundani chaina anumanam. ee nirasanatho paatugaane, america uttarakoriyaala madhya utpannamaina udriktasthitini challaarchadaaniki siddhamani kuudaa chaina prakatinchindi. uttarakoriya kshipaniprayogaalanu nilipiveste, anduku badulugaa dakshinakoriya– americalu tama samyukta sainika vinyaasaalu aapiveyadam okkate ee samasyaku takshana parishkaaramani prakatinchindi. ‘oke traakmeeda eduredurugaa doosukostunna ee rendu railluu brekulu veyadam ledu, parasparam daarivvadam ledu’ antunnaru chaina videsaanga mantri. anduvalla tana maata vini takshana charyalatho ubhayuluu digivaste, tadupari charchalatho saanti saadhinchavachchunani chaina salaha.idhi jarigedi kaadani andarikee telusu. chaina sahakaaramtho matrame uttarakoriyaanu longadeeyadam saadhyamani obama maadirigaane trump kuudaa viswasinchinattu aayana gatha vyaakhyalu chebutunnaayi. cony, itivale uttarakoriya saktimantamaina salid fuele raaketnu pareekshinchi, idhi americanu baddalu chese khandantara kshipani tayaareelo mundadugani prakatinchina taruvaata trump ika oorukogalige paristhiti ledu. ‘adhi jarigepani kaadu’ ani gatamlo telikagaa tweet chesiparesina paristhiti ippudu ledu. uttarakoriya charyalanu teevramgaa vyatirekistunnatta kanipinchadaaniki chaina prayatnistunnadi. gatha nela kshipanipareeksha anantaram aa desamnunchi chaina boggu digumatulanu puurtigaa nishedhinchindi. ee taraha pareekshalu jariginappudalla evo nirnayaalato, aankshalato chaina tana nirasana velibuchutune unnadi. ivi kantitudupu charyalena, tana tammudini adupulopettagaligi kuudaa tana prayojanaalakosam aa panicheyadam leda annadi vere amsam. chainanunchi aasinchagalige sahayam entho andarikee telisinde. cony, uttarakoriya ilaa korakarani koyyalaga vyavaharinchadaaniki adhi pradhaanamgaa chebutunna ekaika kaaranam america bhayam. ee praantamlo america tana mitradesaalato kalasivestunna ettugadalu tana manugadaku pramaadamani adhi vaadistunnadi. uttarakoriya dhorani maralante edellakritam nilichipoyina aarudesaala charchalu tirigi aarambham kavalsindenani gatha edaadi kuudaa chaina suuchimchimdi. 2005loo america, chaina, rashya, japan, dakshinakoriya, uttarakoriyaalu bhagaswamuluga aarambhamaina charchalu moodella anantaram uttarakoriya tanikheelaku niraakarinchadamtho nilichipoyayi. appatinunchi aa desham veerangam vestune unnadi, prapanchadesaalu, aikyaraajyasamiti aankshalu vidhistuunee unnaayi. ippudu kshipanividhvamsaka vyavasthanu takshaname moharinchi chaina, rashyala aagrahaanni chavichusina trump vaataavaranaanni marinta vedekkistara, doutyacharchala dwara bujjagimpu maargaanni anusaristara annadi chudali.